Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 852

1. Alapvizsga: a szanszkrit és a hindi nyelv alapos ismeretének bizonyítása (szanszkrit: szövegismeret, hindi: beszéd- és fogalmazáskészség, kultúrtörténeti alapismeretek és nyelvészeti ismeretek). Írásbeli: 15 sor nehezebb, de ismert szanszkrit szöveg fordítása magyarra szótár segítségével, 20 sor nehezebb, ismeretlen hindi szöveg fordítása magyarra szótár használatával. Szóbeli: a szanszkrit leíró nyelvtan részletes mondattani ismeretekkel. Áttanulmányozott nagy mennyiségű szanszkrit szövegből fordítás. A hindi nyelv alaktanának és mondattanának részletes ismerete. Hindi beszélgetési és fogalmazási készség középfoknál magasabb színvonalon. Hindiről magyarra és magyarról hindire történő fordítás. Nyelvészeti ismeretek. Kultúrtörténeti alapismeretek.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes